CELEX: 62016CN0481
Language: da
Date: 2016-09-02 00:00:00
Title: Sag C-481/16: Sag anlagt den 2. september 2016 — Europa-Kommissionen mod Den Hellenske Republik

17.10.2016   
            
            
               DA
            
            
               Den Europæiske Unions Tidende
            
            
               C 383/9
            
         Sag anlagt den 2. september 2016 — Europa-Kommissionen mod Den Hellenske Republik
   (Sag C-481/16)
   (2016/C 383/12)
   Processprog: græsk
   
      Parter
   
   
      Sagsøger: Europa-Kommissionen (ved A. Bouchagiar og B. Stromsky)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 3, 4 og 5 i Kommissionens afgørelse af 27. marts 2014 om statsstøtte SA.34572, som Grækenland har indrømmet Larco General Mining & Metallurgical Company SA, og traktaten om Den Europæiske Unions funktionsmåde, idet den ikke inden for den fastsatte frist har vedtaget de nødvendige foranstaltninger for at efterkomme afgørelsen, eller fordi den under alle omstændigheder ikke på passende vis har meddelt Kommissionen de vedtagne foranstaltninger i henhold til afgørelsens artikel 5.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               I henhold til Europa-Kommissionens afgørelse af 27. marts 2014 (sag SA.34572) var Den Hellenske Republik forpligtet til inden for fire måneder at tilbagesøge den uforenelige støtte, som den havde indrømmet Larco, og til på passende vis at meddele Europa-Kommissionen de nødvendige foranstaltninger med henblik herpå. Den pågældende støtte bestod i statsgarantier, som blev indrømmet Larco i 2008, 2010 og 2011, og i den offentlige deltagelse i selskabets kapitaludvidelse i 2009.
            
         
               2.
            
            
               Den Hellenske Republik har imidlertid ikke tilbagesøgt den pågældende støtte inden for fire måneder, som den var forpligtet til. Den Hellenske Republik har endvidere fortsat ikke vedtaget de nødvendige foranstaltninger med henblik på at efterkomme afgørelsen. Under alle omstændigheder har Den Hellenske Republik ikke på passende vis meddelt Europa-Kommissionen foranstaltningerne vedrørende gennemførelsen af afgørelsen.